b'\n_START_ARTICLE_\nKomar\n_START_SECTION_\nZemljopisni polo\xc5\xbeaj\n_START_PARAGRAPH_\nPlanina se nalazi na podru\xc4\x8dju op\xc4\x87ina Donji Vakuf, Travnik i Bugojno, a isto\xc4\x8dno od ceste koja spaja te dvije op\xc4\x87ine. Najvi\xc5\xa1i vrh Komara nalazi se na 1510 metara nadmorske visine. _NEWLINE_Komar-planina je povezana s masivom Vla\xc5\xa1i\xc4\x87a preko Karaule gore. Na Komar se na istoku nastavlja Mravinjac i dalje Vilenica.\n_START_SECTION_\nGeologija\n_START_PARAGRAPH_\nOblikom i sastavom razlikuje se od Vla\xc5\xa1i\xc4\x87a. Spada u srednjebosansko \xc5\xa1kriljeva\xc4\x8dko gorje, kao i susjedi Mravinjac i Vilenica. Gra\xc4\x91en je od permskog \xc5\xa1kriljevca. \xc5\xa0kriljevac je zaokru\xc5\xbeen i blago sveden, gotovo \xc4\x8dunjasta vrha. Kod La\xc5\xa1ve prestaje vapnena\xc4\x8dko gorje iz tercijara i preko La\xc5\xa1ve po\xc4\x8dinju paleozoi\xc4\x8dko staro \xc5\xa1kriljeva\xc4\x8dko gorje.'